Naughty Dog

Naughty Dog – JAV kompiuterinių žaidimų studija, įsikūrusi Santa Monikoje. Pagarsėjusi komerciškai sėkmingomis „Crash Bandicoot“ ir „Uncharted“ žaidimų serijomis.
 Istorija 
„Naughty Dog“ pradžia laikoma 1986 m. 16-mečių Gavin ir Jason Rubin įsteigta įmonė „JAM software“ Bostone. Pirmuoju žaidimu buvo „Ski Crazed“, skirtas „Apple“ kompiuteriams. Po to studija pasirašė bendradarbiavimo kontraktą su „Electronic Arts“ ir persivadino į „Naughty Dog“. Sekantis žaidimas buvo „Keep the Thief“ asmeniniams kompiuteriams ir 1992 m. išleistas „Rings of Power“ Sega Genesis platformai. 1994 m. „Naughty Dog“ pasirašė kontraktą su „Universal Interactive Studios“ ir išleido „Way of the Warrior“ 3DO platformai. „Naughty Dog“ persikėlė į Los Andželą ir 1996 m. sukūrė pirmąjį žaidimą „Sony Playstation“ platformai − ypač didelės komercinės sėkmės sulaukusį „Crash Bandicoot“. Po to „Naughty Dog“ kūrė žaidimus vien „Sony Playstation“ žaidimų kompiuteriams. 

2001 m. studiją įsigijo „Sony Computer Entertainment“ ir „Naugty Dog“ tapo „Sony“ priklausančių pasaulinio studijų tinklo dalimi. Tais pačiais metais išleistas „Jak and Daxter: The Precursor Legacy“ žaidimas „Playstation 2“ konsolei, kuris tapo naujos sėkmingos frančizės pradžia. 2007 m. studija pradėjo naują frančizę „Playstation 3“ konsolei su žaidimu „Uncharted: Drake's Fortune“. 2014 m. duomenimis studijos žaidimai parduoti daugiau nei 50 mln. kopijų tiražu. Žaidimai „Uncharted 2: Among Thieves“ ir „The Last of Us“ sulaukė aukšto kritikų įvertinimo, minimi tarp geriausių visų laikų žaidimų.

 Žaidimai 

 1996 m. „Crash Bandicoot“ (išleidimo platforma − „PlayStation“, parduotas 6,82 mln. kopijų tiražuvgchartz.com);
 1997 m. „Crash Bandicoot 2: Cortex Strikes Back“ („PlayStation“, 7,58 mln.vgchartz.com, tikrinta 2014 m. rugsėjo 18 d.);
 1998 m. „Crash Bandicoot 3: Warped“ („Playstation“, 7,13 mln.vgchartz.com, tikrinta 2014 m. rugsėjo 18 d.);
 1999 m. „Crash Team Racing“ („PlayStation“, 4,79 mln.vgchartz.com, tikrinta 2014 m. rugsėjo 18 d.);
 2001 m. „Jak and Daxter: The Precursor Legacy“ („PlayStation 2“, 3,64 mln.vgchartz.com, tikrinta 2014 m. rugsėjo 18 d.);
 2003 m. „Jak 2“ („PlayStation 2“, 2,78 mln.vgchartz.com, tikrinta 2014 m. rugsėjo 18 d.);
 2004 m. „Jak 3“ („PlayStation 2“, 1,85 mln.vgchartz.com, tikrinta 2014 m. rugsėjo 18 d.);
 2005 m. „Jak X: Combat Racing“ („PlayStation 2“, 0,55 mln.vgchartz.com, tikrinta 2014 m. rugsėjo 18 d.);
 2007 m. „Uncharted: Drake's Fortune“ („PlayStation 3“, 4,76 mln.vgchartz.com, tikrinta 2014 m. rugsėjo 18 d.);
 2009 m. „Uncharted 2: Among Thieves“ („PlayStation 3“, 6,43 mln.vgchartz.com, tikrinta 2014 m. rugsėjo 18 d.);
 2011 m. „Uncharted 3: Drake's Deception“ („PlayStation 3“, 6,44 mln.vgchartz.com, tikrinta 2014 m. rugsėjo 18 d.);
 2013 m. „The Last of Us“ („PlayStation 3“, „PlayStation 4“, 8,50 mln.vgchartz.com, tikrinta 2015 m. liepos 5 d.vgchartz.com, tikrinta 2015 m. liepos 5 d.);
 2016 m. „Uncharted 4: A Thief's End“ („PlayStation 4“).
2017 m. "Uncharted: The Lost Legacy" ("Playstation 4").

 Išnašos 

 Nuorodos 
 Oficialus puslapis
 Sony Computer Entertainment Worldwide Studios 
 ign.com 

Kategorija:Kompiuterinių žaidimų kūrėjai
Kategorija:JAV kompiuterinių žaidimų įmonės